***Λίγα λόγια για τη λειτουργία του Ολοήμερου***

* Μπορείτε να έχετε το τάπερ με το φαγητό των παιδιών σε μία μικρή ισοθερμική τσάντα φαγητού ή σε μία σακούλα. Είναι απαραίτητο το όνομα του παιδιού να είναι γραμμένο πάνω στο τσαντάκι (ή σακούλα) αλλά και στο τάπερ του παιδιού (και πάνω στο καπάκι και στο πλάι από το τάπερ), προκειμένου να αποφευχθεί κάποιο λάθος.
* Τα παιδιά στρώνουν στο τραπέζι τη πετσετούλα που χρησιμοποιούν στο πρωινό τους.
* Είναι απαραίτητο μέσα στο τσαντάκι να υπάρχουν πιρουνάκι και κουταλάκι.
* Είναι καλό να ενημερώνετε το παιδί για το είδος του φαγητού που έχει. Επιπλέον, είναι προτιμότερο να υπάρχει μία επιλογή φαγητού που του αρέσει αλλά πάντα στα πλαίσια της υγιεινής διατροφής.
* Για την ώρα της χαλάρωσης θα χρειαστεί να φέρετε για τον πρώτο καιρό δύο σεντονάκια, τα οποία θα τα έχετε σε μία σακούλα ή τσάντα, όπου απαραίτητα θα έχει γραφτεί το όνομα των παιδιών. Αργότερα, με την αλλαγή του καιρού, μπορείτε να φέρετε έναν μικρό υπνόσακο ή μία μικρή fleece κουβέρτα και ένα σεντόνι. Κάθε δεύτερη Παρασκευή τα παιδιά θα παίρνουν τα σεντονάκια (αργότερα κουβέρτα – σεντόνι ή υπνόσακο), προκειμένου να πλυθούν και θα τα επιστρέφετε τη Δευτέρα.
* Καλό είναι σε όλα τα προσωπικά αντικείμενα των παιδιών να είναι γραμμένο το όνομά τους με έναν ανεξίτηλο μαρκαδόρο ή με μία αυτοκόλλητη ετικέτα, καθώς μπορεί να ίδια (ιδιαίτερα στα μπουφάν).
* Η αποχώρηση των παιδιών θα γίνεται από την είσοδο Αρριανού 16:00.

